এলাচি পুজো ভিড়ে কলকাতার পুজোগুলোকেও টেক্কা দেবে। রীতিমতো টেবিল ঠুকে পুজোর আগে এই দাবি করেছিলেন নরেন্দ্রপুর এলাচি রামচন্দ্রপুর মিলন সংঘের পুজো কমিটির সাধারণ সম্পাদক সঞ্জয়কুমার সেনগুপ্ত। তাঁর এই দাবি যে হাওয়ায় আওয়াজ তোলা নয় তা বুঝিয়ে দিয়েছে এলাচি মিলন সংঘ। তৃতীয়াতে জোর প্রাকৃতিক দুর্যোগের মধ্যে এই পুজোর উদ্বোধন হয়েছিল। কিন্তু, বৃষ্টি থামতেই পঞ্চমী থেকে জনজোয়ার শুরু হয়ে যায় এখানে। এখন প্রতিদিন সাররাত ধরে দর্শনার্থীদের ঢল নামছে। ওয়ানইন্ডিয়া বেঙ্গল-এর শারদ অর্ঘ্য ২০১৮ সম্মানেও সম্মানিত হয়েছে এলাচি মিলন সংঘ।